O **Δημήτρης Νικολάου** (γενν. Χαλκίδα, 13 Αυγούστου 1998) είναι Έλληνας επαγγελματίας ποδοσφαιριστής, που αγωνίζεται ως κεντρικός αμυντικός στην Εθνική Ελλάδας U21 και στην ιταλική Σπέτσια που συμμετέχει στη Serie A.

Ξεκίνησε να ασχολείται με το ποδόσφαιρο στις ακαδημίες του ΠΑΟ Ρουφ και του Ολυμπιακού Πειραιώς. Το 2016 έγινε επαγγελματίας με τον Ολυμπιακό, με τον οποίον έως τώρα έχει κατακτήσει ένα Πρωτάθλημα Ελλάδας. Είναι, επίσης, ο νεότερος Έλληνας σκόρερ στην ιστορία του ΟΥΕΦΑ Τσάμπιονς Λιγκ.

Από το 2014, αγωνίζεται στα μικρά τμήματα της Εθνικής Ελλάδας. Έχει αγωνιστεί στο Ευρωπαϊκό Πρωτάθλημα Νέων U17, του 2014, καθώς και στο Ευρωπαϊκό Πρωτάθλημα Νέων U19, του 2015. Από το 2017, αγωνίζεται στην Εθνική Ελλάδας U21.

Συλλογική καριέρα
-----------------

### Ολυμπιακός Πειραιώς

#### Πρώτα χρόνια και Ακαδημίες

Γεννημένος το 1998, ο Νικολάου, ξεκίνησε τα πρώτα του ποδοσφαιρικά βήματα στον ΠΑΟ Ρουφ, έως ότου το 2007, όπου και εντάχθηκε στις ακαδημίες του Ολυμπιακού Πειραιώς. Κατά την παραμονή του στις Ακαδημίες του Ολυμπιακού πανηγύρισε και μερικά Πρωταθλήματα Ελλάδας Νέων, ενώ βρέθηκε και υπό τις οδηγίες αρκετών γνωστών παλαίμαχων ποδοσφαιριστών του Ολυμπιακού, όπως τον Δημήτρη Μαυρογενίδη. Εκτός από τον Μαυρογενίδη, προπονητής του υπήρξε και ο Γρηγόρης Γεωργάτος.

Το 2015, η ΠΑΕ Ολυμπιακός προχώρησε, δίνοντας αρκετά επαγγελματικά συμβόλαιο σε ποδοσφαιριστές των Νεων, μεταξύ αυτών, ο Παναγιώτης Ρέτσος, ο Γιώργος Μανθάτης, ο Θανάσης Ανδρούτσος, καθώς και ο Νικολάου. Τον επόμενο χρόνο του έγινε επέκταση συμβολαίου έως και το 2021, με μεγαλύτερες χρηματικές απολαβές.

#### Επαγγελματική καριέρα

Πρακτικά άρχισε να αγωνίζεται στην πρώτη ομάδα από τη σεζόν 2016-17. Ωστόσο, ήδη από την προηγούμενη σεζόν, είχε συμπεριληφθεί στη θερινή προετοιμασία της ομάδας, από τον Μάρκο Σίλβα. Από εκεί και πέρα είναι βασικό στέλεχος της πειραϊκής ομάδας, έχοντας κάνει έως τώρα σε όλες τις διοργανώσεις πάνω από 10 συμμετοχές, πετυχαίνοντας, μάλιστα, κι ένα γκολ. Με τον Ολυμπιακό έχει πανηγυρίσει κι ένα Πρωτάθλημα Ελλάδας. 

#### 2016-2017

Ο Νικολάου καθώς και άλλοι νέοι ποδοσφαιριστές του Ολυμπιακού, είδαν τον αγωνιστικό τους χρόνο να αυξάνεται μετά την έλευση του Πάουλο Μπέντο, στον πάγκο, του Ολυμπιακού. Έτσι, το ντεμπούτο με τη φανέλα του Ολυμπιακού, το έκανε στις 25 Ιανουαρίου του 2017, κόντρα στον Άρη Θεσσαλονίκης, σε έναν αγώνα Κυπέλλου Ελλάδας, που έληξε 1-1, στο οποίο είχε αγωνιστεί σε όλο το ματς. Λίγες ημέρες αργότερα, και, συγκεκριμένα, στις 29 Ιανουαρίου, ο Νικολάου έκανε και το ντεμπούτο του στη Σούπερ Λίγκα, σε ένα ματς εναντίον της Βέροιας, αγωνιζόμενος ξανά σε όλο τον αγώνα, με τελικό σκορ 1-2, υπέρ του Ολυμπιακού. Στις 2 Φεβρουαρίου του 2017, έβαλε και το πρώτο του επαγγελματικό γκολ, στον επαναληπτικό αγώνα με τον Άρη, στον Πειραιά, σε ένα ματς που έληξε 2-0.

Εκείνη τη σεζόν, ο Νικολάου, έκανε σε όλες τις διοργανώσεις 6 συμμετοχές, πετυχαίνοντας κι ένα γκολ. Στο τέλος της χρονιάς, έφτασε έως τα ημιτελικά του Κυπέλλου, από όπου αποκλείστηκε από την ΑΕΚ, ενώ, τέλος, πανηγύρισε και το πρώτο του πρωτάθλημα με την πρώτη ομάδα του Ολυμπιακού.

#### 2017- 2018

Και την επόμενη σεζόν, ο Νικολάου, συνέχισε στην πρώτη ομάδα του Ολυμπιακού, με πρωταγωνιστικό ρόλο. Αγωνίστηκε στην πρώτη αγωνιστική του πρωταθλήματος σε έναν αγώνα κόντρα στη Λάρισα, ο οποίος έληξε 4-1, υπέρ του Ολυμπιακού. Αργότερα, στις 27 Σεπτεμβρίου του 2017, έκανε και το ντεμπούτο του στο ΟΥΕΦΑ Τσάμπιονς Λιγκ, στη φάση των 32, σε έναν αγώνα κόντρα στη Γιουβέντους, στην Ιταλία, στο οποίον, ο Ολυμπιακός ηττήθηκε με σκορ 2-0, με τον Νικολάου να αγωνίζεται βασικός και για όλο τον αγώνα. Μάλιστα, σε εκείνον τον αγώνα βρέθηκε αντιμέτωπος με ένα από τα ποδοσφαιρικά του πρότυπα, τον Αντρέα Μπαρτζάλι.

Στις 18 Οκτωβρίου του 2017, αγωνίστηκε ξανά ως βασικός σε αγώνα Τσάμπιονς Λιγκ, αυτή τη φορά, κόντρα στην Μπαρτσελόνα, στο Καμπ Νου, με τελικό σκορ 3-1. Ο Νικολάου έβαλε αυτογκόλ (κάνοντας το 1-0) και στις καθυστερήσεις της αναμέτρησης σκόραρε με κεφαλιά μειώνοντας στο τελικό 3-1 και έγινε ο νεότερος Έλληνας σκόρερ στην ιστορία του Τσάμπιονς Λιγκ, ξεπερνώντας τον Γιούρκα Σεϊταρίδη.

#### 2018-2019

Η σεζόν 2018-19, δεν ξεκίνησε με τον καλύτερο τρόπο για αυτόν στον Ολυμπιακό, καθότι βρέθηκε εκτός ομάδας. Γεγονός που άλλαξε, όταν αυτός και ο συμπαίχτης του, Θανάσης Ανδρούτσος (αμφότεροι προπονούνταν με την Κ-20), άλλαξαν μάνατζερ. Παρόλα αυτά, η εικόνα δεν άλλαξε αισθητά, καθότι κατάφερε να κάνει μόνο μία συμμετοχή της σεζόν, κόντρα στον Άρη Αβάτου, για το Κύπελλο Ελλάδας, ένας αγώνας που έληξε 1-2, υπέρ του Ολυμπιακού.

Δανεισμός στην Έμπολι
Έτσι, τον Ιανουάριο του 2019, ο Νικολάου, έφυγε από τον Ολυμπιακό με τη μορφή δανεισμού, με προορισμό την ιταλική Έμπολι, η οποία εξασφάλισε και οψιόν αγοράς 5 εκατομμυρίων ευρώ.

#### 2021-

Στις 9 Αυγούστου 2021, ο Νικολάου υπέγραψε 5ετες συμβόλαιο με την ιταλική ομάδα Σπέτσια Κάλτσιο.

Εθνική Ελλάδος
--------------

Ο Δημήτρης Νικολάου ξεκίνησε να αγωνίζεται, αρχικά, στην Εθνική Ελλάδας U17. Ο πρώτος του επίσημος αγώνας ήταν στο Ευρωπαϊκό Πρωτάθλημα Νέων του 2014, σε έναν αγώνα κόντρα στην αντίστοιχη ομάδα της Ουκρανίας, ο οποίος έληξε 1-1. Συνολικά με αυτήν την Εθνική έκανε 9 συμμετοχές χωρίς να βάλει κάποιο γκολ. Κατόπιν αγωνίστηκε και με την Εθνική Ελλάδας U19, εκεί έκανε το επίσημο ντεμπούτο του στις 15 Νοεμβρίου του 2015, κόντρα στην αντίστοιχη ομάδα της Πορτογαλίας, για Ευρωπαϊκό Πρωτάθλημα Νεών. Στο επόμενο Ευρωπαϊκό Πρωτάθλημα Νέων, έβαλε και το πρώτο του γκολ, με τη φανέλα της Εθνικής Ελλάδας, σε έναν αγώνα κόντρα στου Ουαλία. Συνολικά με αυτό το τμήμα της Εθνική Ελλάδας έκανε 5 επίσημες συμμετοχές, πετυχαίνοντας κι ένα γκολ.

Από τον Ιούνιο του 2017, είναι στέλεχος της Εθνικής Ελλάδας U21, με την οποία έκανε ντεμπούτο σε έναν φιλικό αγώνα, κόντρα στη Σερβία.  Πλέον είναι βασικός στέλεχος του εν λόγω τμήματος, χωρίς όμως να έχει αγωνιστεί ακόμα σε επίσημο αγώνα, παραμένοντας στον πάγκο. Στις 5 Οκτωβρίου του 2017, όμως, έκανε και το επίσημο ντεμπούτο του με την U21, ως βασικός, στα προκριματικά του Ευρωπαϊκού Πρωταθλήματος Νέων, κόντρα στη Μολδαβία, σε ένα ματς που έληξε 0-2 υπέρ της Ελλάδας.

Στυλ παιχνιδιού
---------------

Ο Νικολάου κατά την παραμονή του στις Ακαδημίες του Ολυμπιακού αλλά και αργότερα, αγωνίστηκε αριστερός αμυντικός, κεντρικός αμυντικός, καθώς και αμυντικός μέσος. Παρόλα αυτά, η θέση του είναι η δεύτερη. Ο τρόπος παιχνιδιού του χαρακτηρίζεται από δυναμικότητα και αυτοπεποίθηση, ενώ είναι και ήρεμος με την μπάλα στα πόδια. Το «καλό» του πόδι είναι το αριστερό.

Στατιστικά
----------

Μέχρι 13 Αυγούστου 2021


| Σύλλογος | Πρωτάθλημα | Κύπελλο | Ευρώπη | Συνολικά |
| --- | --- | --- | --- | --- |
| Σεζόν | Σύλλογος | Πρωτάθλημα | Εμφάνισεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| Ελλάδα | Πρωτάθλημα | Κύπελλο Ελλάδας | Ευρώπη | Συνολικά |
| 2016–17 | Ολυμπιακός | Super League | 2 | 0 | 4 | 1 | 0 | 0 | 6 | 1 |
| 2017–18 | 9 | 0 | 7 | 0 | 3 | 1 | 19 | 1 |
| Ιταλία | Πρωτάθλημα | Κύπελλο Ιταλίας | Ευρώπη | Συνολικά |
| 2018-19 | Empoli | Serie A | 4 | 0 | 0 | 0 | 0 | 0 | 4 | 0 |
| 2019-20 | Serie B | 16 | 0 | 3 | 0 | 0 | 0 | 19 | 0 |
| 2020-21 | 29 | 0 | 0 | 0 | 0 | 0 | 29 | 0 |
| 2021-22 | Spezia | Serie A | 2 | 0 | 1 | 1 | 0 | 0 | 3 | 1 |
| Συνολικά καριέρας | 62 | 0 | 15 | 2 | 3 | 1 | 80 | 3 |
|

Τίτλοι - Διακρίσεις
-------------------

**Ολυμπιακός Πειραιώς**
* Πρωτάθλημα Ελλάδας: 2016-17

Παραπομπές
----------

1. ↑  «Ο Δημήτρης Νικολάου συμφώνησε με την Σπέτσια για πέντε χρόνια». *www.sport24.gr*. Ανακτήθηκε στις 1 Σεπτεμβρίου 2021.
2. 1 2 3 4 5 6  Δημήτρης Τομαράς. «Νικολάου, το... new entry στον Ολυμπιακό!». Gazzetta.gr. Ανακτήθηκε στις 28 Σεπτεμβρίου 2017.
3. ↑  «Εννέα επαγγελματίες από την Κ-20». Sport24.gr. 9 Σεπτεμβρίου 2015. Ανακτήθηκε στις 24 Ιουνίου 2017.
4. ↑  «Επαγγελματίες Νικολάου και Ρέτσος». Sport24.gr. 17 Ιουλίου 2015. Ανακτήθηκε στις 24 Ιουνίου 2017.
5. 1 2 3 4  «Δημήτρης Νικολάου: ο Ζιοβάνι, ο Μπαρτσάλι και το ταίρι του ο Ρέτσος!». NewsAacademies.gr. 26 Ιανουαρίου 2017. Αρχειοθετήθηκε από το πρωτότυπο στις 6 Ιανουαρίου 2018. Ανακτήθηκε στις 28 Σεπτεμβρίου 2017.
6. ↑  «Μπέντο: "Τα νέα παιδιά παίρνουν ευκαιρίες σε όλες τις διοργανώσεις"». Sport24.gr. 15 Δεκεμβρίου 2016. Ανακτήθηκε στις 24 Ιουνίου 2017.
7. ↑  «Άρης-Ολυμπιακός 1-1: Το... σημάδι του Καρίμ». Πρώτο Θέμα. 25 Ιανουαρίου 2017. Ανακτήθηκε στις 28 Σεπτεμβρίου 2017.
8. ↑  «Βέροια - Ολυμπιακός 1-2». SDNA.gr. 29 Ιανουαρίου 2017. Ανακτήθηκε στις 28 Σεπτεμβρίου 2017.
9. ↑  «Νικολάου: «Χαρούμενος για το ντεμπούτο μου»». OnSports.gr. 30 Ιανουαρίου 2017. Αρχειοθετήθηκε από το πρωτότυπο στις 6 Ιανουαρίου 2018. Ανακτήθηκε στις 18 Σεπτεμβρίου 2017.
10. ↑  Θοδωρής Κουνάδη (3 Φεβρουαρίου 2017). «Το ποστάρισμα του Νικολάου για το πρώτο του γκολ αφιερώθηκε στον Ρέτσο». Sport24.gr. Ανακτήθηκε στις 28 Σεπτεμβρίου 2017.
11. ↑  Ηλίας Καλλονάς (2 Φεβρουαρίου 2017). «Με Σισοκό και Νικολάου στους "8" ο Ολυμπιακός, 2-0 τον Άρη». Sport24.gr. Ανακτήθηκε στις 28 Σεπτεμβρίου 2017.
12. ↑  «Super League: Πρωταθλητής ο Ολυμπιακός, προβάδισμα ΠΑΟΚ στα play off». Πρώτο Θέμα. 30 Απριλίου 2017. Ανακτήθηκε στις 24 Ιουνίου 2017.
13. ↑  Άκης Στρατόπουλος (19 Αυγούστου 2017). «Ολυμπιακός - ΑΕΛ 4-1». SDNA.gr. Ανακτήθηκε στις 28 Αυγούστου 2017.
14. ↑  Ηλίας Καλλονάς (28 Σεπτεμβρίου 2017). «Νικολάου: "Έπαιζα με Ιγκουαΐν-Μάντζουκιτς στο FIFA και τώρα τους είχα αντιπάλους"». Sport24.gr. Ανακτήθηκε στις 28 Σεπτεμβρίου 2017.
15. ↑  «Νικολάου: «Κανένα άγχος, ήταν ένα όνειρο»!». SportDog.gr. 28 Σεπτεμβρίου 2017. Ανακτήθηκε στις 28 Σεπτεμβρίου 2017.
16. ↑  Μιχάλης Τσώχος (18 Οκτωβρίου 2017). «Champions League: Ήττα με 3-1 ο Ολυμπιακός από την Μπαρτσελόνα». CNN.gr. Ανακτήθηκε στις 19 Οκτωβρίου 2017.
17. ↑  «Νεότερος Έλληνας σκόρερ σε Champions League ο Νικολάου!». Gazzetta.gr. 19 Οκτωβρίου 2017. Ανακτήθηκε στις 19 Οκτωβρίου 2017.
18. ↑  Νίκος Συριώδης (19 Οκτωβρίου 2017). «Νεότερος Έλληνας σκόρερ στο Champions League ο Νικολάου». Sport24.gr. Ανακτήθηκε στις 19 Οκτωβρίου 2017.
19. ↑  «Άλλαξαν μάνατζερ για να σωθούν, Ανδρούτσος και Νικολάου». RedNews.gr. 2018. Αρχειοθετήθηκε από το πρωτότυπο στις 13 Μαΐου 2021. Ανακτήθηκε στις 28 Ιανουαρίου 2019.
20. ↑  Δημήτρης Τομαράς (19 Δεκεμβρίου 2018). «Άρης Αβάτου - Ολυμπιακός 1-2». Gazzetta.gr. Ανακτήθηκε στις 28 Ιανουαρίου 2019.
21. ↑  Α. Βιρβιλής (28 Ιανουαρίου 2019). «Κι επίσημα ο Νικολάου στην Έμπολι». Το Φως. Ανακτήθηκε στις 28 Ιανουαρίου 2019.
22. ↑  TEAM, ΦΩΣ. «Στην Σπέτσια και επίσημα ο Δημήτρης Νικολάου». *Fosonline.gr*. Ανακτήθηκε στις 1 Σεπτεμβρίου 2021.
23. ↑  «UKRAINE U17 VS. GREECE U17 0 - 0». Soccerway.com. Ανακτήθηκε στις 28 Σεπτεμβρίου 2017.
24. ↑  «PORTUGAL U19 VS. GREECE U19 4 - 0». Ανακτήθηκε στις 28 Σεπτεμβρίου 2017.
25. ↑  «Wales U19 vs Greece U19». WorldFootball.com. Αρχειοθετήθηκε από το πρωτότυπο στις 25 Νοεμβρίου 2018. Ανακτήθηκε στις 28 Σεπτεμβρίου 2017.
26. ↑  «Dimitrios Nikolaou - INTERNATIONAL MATCH CAREER». Transfermarkt.com. Ανακτήθηκε στις 28 Σεπτεμβρίου 2017.
27. ↑  Δημήτρης Σαμόλης (5 Οκτωβρίου 2017). «Άλωσε το Κισινάου η Εθνική Ελπίδων, 2-0 τη Μολδαβία». Sport24.gr. Ανακτήθηκε στις 6 Οκτωβρίου 2017.
28. ↑  Γιώργος Περπερίδης (28 Σεπτεμβρίου 2017). «Ο Νικολάου και οι αυταπάτες». Sport24.gr. Ανακτήθηκε στις 28 Σεπτεμβρίου 2017.
29. ↑  «Dimitris Nikolaou». *superleaguegreece.net*. Αρχειοθετήθηκε από το πρωτότυπο στις 1 Μαρτίου 2018. Ανακτήθηκε στις 20 Αυγούστου 2017.

Εξωτερικοί σύνδεσμοι
--------------------

* Δημήτρης Νικολάου στο Transfermarkt.com
* Δημήτρης Νικολάου στο Altomfotball.no
* Δημήτρης Νικολάου στο ESPN.com
* Δημήτρης Νικολάου στο UEFAChampionLeague.com
* Δημήτρης Νικολάου στο UEFA.com
* Δημήτρης Νικολάου στο Soccerway.com

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |